Mandela lyk baie beter – Zuma | Nuus24
Johannesburg – Oudpres. Nelson Mandela "lyk baie beter" en is in 'n goeie gees, het pres. Jacob Zuma, wat hom op Kersdag in die hospitaal besoek het, gesê."Hy was baie gelukkig toe hy op die spesiale dag besoekers ontvang en hy lyk baie beter. Die dokters is tevrede met die vordering wat hy maak," het Zuma in 'n verklaring gesê."Hy was in 'n goeie gees. Hy het my stamnaam, Nxamalala, geskree toe ek by die saal instap."Zuma het gesê Mandela se familie was baie dankbaar vir die ondersteuning wat hulle van die publiek ontvang het."Dit is wat hulle in die moeilike tyd aan die gang hou."Die 94-jarige Mandela is op 8 Desember per helikopter vanaf Qunu in die Oos-Kaap na Pretoria gevlieg. Hy is behandel vir 'n herhalende longinfeksie en galstene.Dit is die langste wat die voormalige leier in die hospitaal is sedert hy meer as twee dekades gelede uit die tronk vrygelaat is.– Volg Nuus24 op Twitter